ZELENI NIVO

Takmičenje na zelenom nivou je za igrače od 9 do 11 godina ili za igrače od 8 godina sa minimum dva odigrana turnira narandžastog nivoa i uz saglasnost\*.

**Saglasnost\*:** Takmičar koji želi da nastupi na starijem nivou mora uz pismenu saglasnost svog trenera/kluba da se obrati Odboru za razvoj tenisa koji će dati konačnu odluku.

Takmičar koji u kalendarskoj godini puni 11 godina ima pravo nastupa pod uslovom da u toj ili prethodnoj takmičarskoj godini nije imao minimum 2 druga mesta ili jedno prvo mesto na turnirima zelenog nivoa.

Igrač koji u kalendarskoj godini puni 11 godina, može nastupati na zelenom nivou samo ako mu je prva takmičarska legitimacija TSS-a izdata najranije u takmičarskoj godini kada je punio 10 godina.

Igrač koji ima 11 godina, a ima rang na bilo kojoj rang listi TSS (12,14,16) ne može nastupati na zelenom nivou.

Prijava na turnire svih nivoa (crveni, narandžasti, zeleni) u okviru svih regiona je u skladu sa TSS pravilnikom (utorak do ponoći), odjava (sreda do ponoći).

Svaki klub organizator ima pravo na 4 Wild Card (WC).

Igrači mogu dobiti WC najkasnije do petka u 12h.

**Teren:**

Mečevi na zelenom nivou igraju se na terenu standardne veličine i koriste se zelene loptice koje su 25% sporije od standardne loptice.

**Sistem Takmičenja:**

Sistem takmičenja je individualan. Na turnirima igrači igraju pojedinačno za sebe. Dečaci I devojčice igraju odvojeno.

Turniri se igraju po sistemu takmičenja **Serbian Grand Prix.**

Turnir se održava po svim pravilima Serbian Grand Prixa, koja se nalaze u Pravilniku TSS-a.

Jedina razlika se odnosi na paraf o pravu učestvovanja na turnirima.

Na zelenom nivou, pravo učestvovanja imaju **SVI** takmičari bez obzira na poziciju na Listi dostignuća.

Bodovanje je po pravilniku Serbian Grand Prix.

Igraču koji samoinicijativno napusti turnir pre odigravanja svih predviđenih mečeva, neće biti bodovan ni jedan odigrani meč na tom turniru.

Igraču čiji protivnik samoinicijativno napusti turnir, meč će mu biti bodovan kao da ga je dobio maksimalnim rezultatom.

**Žreb:**

Žreb se radi dan pre prvog dana turnira.

Žreb radi licencirani sudija ili koordinator takmičenja.

Turnire na zelenom nivou sudi licencirani sudija.

**Mečevi:**

Mečevi se igraju na dva dobijena seta do 4 osvojena gema. Pri rezultatu 40:40 koristiti pravilo bez prednosti (no add system). Reterner odlučuje u koju stranu prima servis. Pri rezultatu 4:4 igra se tie break do 7. U tie break-u pri rezultaut 6:6 igra se zlatni poen. Treći set se igra kao super tie-break do 10 poena. Pri rezultatu 9:9 igra se zlatni poen. Takmičenje na narandžastom nivou traje jedan dan (vikend), sa težnjom da se svi turniri igraju isti dan (subota ili nedelja), a da uz odobrenje Obora za razvoj tenisa i regionalne takmičarske komisije taj dan može biti promenjen.

Mečevi ne mogu počinjati ujutro pre 9h, a poslednji meč ne bi smeo početi posle 20h, osim ako je to u interesu turnira, uz saglasnost roditelja/trenera oba igrača.

Turnir na zelenom nivou traje maksimalno 2 dana.

Organizator turnira obezbeđuje nagrade, pehare za prva mesta, medalje za druga mesta. Poželjno je da svi učesnici dobiju diplome.

**Rangiranje klubova:**

Način rangiranja klubova se nalazi u *PRAVILNIKU O RANGIRANJU KLUBOVA 10S.*

**Napomena:**

Ukoliko klub organizator ima bilo kakvu nedoumicu u tumačenju pravilnika, kao i prilikom pravljenja žreba, molimo Vas da pozovete regionalnog koordinatora, koji će Vam uvek biti na raspolaganju, oko konsultacija.

Pravilnik za takmičenja na zelenom nivou je u skladu sa pravilnikom TSS-a o svim takmičenjima, tako da sve odredbe koje su navedene u opštem pravilniku biće primenjivane i na ovom nivou.